**Ашық сабақ қазақ тілі 4 сынып Күні:**

**Сабақтың тақырыбы:**Өзіңді – өзің тексер

**Сабақтың мақсаты:**  
**1. Білімділік**. Сөйлем мүшелері, құрмалас сөйлем және бірыңғай мүшелер туралы алған білімдерін тереңдету, ойда қалғандарды нақтылау,пысықтау және қайталау.  
**2. Дамытушылық**. Танымдық тапсырмалар арқылы оқушының ой - өрісін дамыту, сөздік қорын молайту, сабаққа қызығушылықтарын арттыру.  
**3. Тәрбиелік**. Сауатты, көркем жазуға, өзара ынтымақтастыққа, шапшаң ойлай білуге баулу.

**Көрнекі - құралдар**: сөзжұмбақ, суреттер, жұмбақтар

**Сабақтың әдіс - тәсілі**: түсіндіру, сұрақ - жауап, топтастыру стратегиясы.

**Сабақтың түрі**: қайталау сабағы.

**Пәнаралық байланыс**: әдебиет, бейнелеу өнері  
  
**Сабақтың барысы:**

**Қызығушылықты ояту.**Сабақтың ұраны:  
Қазақ тілім - өз тілім дара тілім.  
Абай, Мұқтар сөйлеген дана тілім.  
Қастерлейді ұл - қызың мәңгі сені  
Болашағым, бақытым қазақ тілім  
  
**1. Ұйымдастыру кезеңі.**  
Оқушылардың сабаққа әзірлігін тексеру.  
**2. Психологиялық дайындық орындау.**Жарқырап күн де ашылды,  
Айналаға нұр шашылды.  
Қайырлы күн! Біз көңілді баламыз,  
Қайырлы күн! Сәлемдесіп аламыз.  
Мақсатымыз - білім алу,  
Міндетіміз - еңбектену  
Еңбектену арқылы  
“5 “- ке қолды жеткізу!  
**2. Мақсат қою кезеңі.**

Сөйлем мүшелері, құрмалас сөйлем және бірыңғай мүшелер туралы алған білімдерін тереңдету, ойда қалғандарды нақтылау, пысықтау және қайталау.  
**3. Үй тапсырмасын тексеру:**

51-жаттығу, 74-бет

1. Жұмбақтың шешуін табу,
2. Құрмалас сөйлемнің құрамындағы жай сөйлемдерді сөйлем мүшесіне талдау

**4. Өткенге шолу. "Ой ашар"**

* Құрмалас сөйлем дегеніміз не?

*Екі немесе одан да көп жай сөйлемнен құралған сөйлемді* ***құрмалас сөйлем*** *дейміз.*

* Сөз тіркесі дегеніміз не?

*Бір-біріне бағына байланысқан кемінде екі толық мағыналы сөздердің тобын* ***сөз тіркесі****дейміз.*

* Сөйлем мүшелері дегеніміз не?

*Сөйлем құрамындағы нақты сұраққа жауап беретін толық мағыналы сөздерді* ***сөйлем мүшелері*** *дейміз.Олар: тұрлаулы және тұрлаусыз мүшелер.*

* Сөйлем құрылымына қарай қанша топқа бөлінеді?

*Сөйлем құрылымына қарай екі топқа бөлінеді. Олар: жай сөйлем және құрмалас сөйлем.*

**5. Білімді бекіту кезеңі. «Синтаксис еліне саяхат»**

1**. «Сөйлемдерді өз үйіне орналастыр»**ойыны

Сөйлемдерді тиісті үйлерге орналастыру (үлестірмелі қағаз)

2. 1-жаттығу. Қарамен жазылған сөйлемді сөйлем мүшесіне талда. Сөйлем мүшелерінің байланысын сызбамен көрсет.

**Мұңайып үй артында терек тұрды.**

1. 2-жаттығу. Мәтіннен құрмалас сөйлемді тап. Осы сөйлемдегі бір сыңары күрделі сөзден жасалған сөз тіркесіндегі сөздің байланысын сызбамен көрсет.

**Олар тау-тасты кезіп, пайдалы қазбалар іздейді.**

1. 3- жаттығу. Мәтінді түсініп оқы. Бұл не?

**Әліпби.**

1. **«Сыңарын тап»** ойыны

5- жаттығу Мақалдың сыңарын табу.

Бесінші мақалды сөйлем мүшесіне талда.

1. **Бекіту кезеңі.**

Бүгінгі сабақ сендерге ұнады ма?

Сабақта нені қайталадық?

Бүгінгі сабақтан алған әсерлеріңді «көңіл-күй» смаиликтарымен бағалаймыз.

1. **Үйге тапсырма беру кезеңі.**

4-жаттығу. Берілген сөздерден жаңылтпаш құрау.





